text: [{"text_idx": "#000000", "text": "Vit tru\u0301gva, at or\u00f0 Guds er livandi og hevur kraft. Ti\u0301 vilja vit heita a\u0301 samkomuna, at lesa hendan tekstin, i\u0301 teirri vo\u0301n at teksturin, vi\u00f0 kraft Heilaga Andans kann uppbyggja, troysta, stu\u00f0la og a\u0301minna okkum i\u0301 hesum \u00f8rkymlandi d\u00f8gnum."}, {"text_idx": "#000001", "text": "Eftir at t\u00e6nari HARRANS Mo\u0301ses var dey\u00f0ur, seg\u00f0i HARRIN vi\u00f0 Josva, son Nun, t\u00e6nara Mo\u0301sesar: \u201cMo\u0301ses, t\u00e6nari Mi\u0301n, er dey\u00f0ur; ger teg ti\u0301 nu\u0301 til rei\u00f0ar og far um Jordan her vi\u00f0 \u00f8llum hesum fo\u0301lki, inn i\u0301 landi\u00f0, sum Eg gevi teimum, I\u0301sraelsmonnum! Hv\u00f8rt sta\u00f0, i\u00f0 tit seta fo\u0301tin a\u0301, gevi Eg tykkum \u2013 sum Eg lova\u00f0i Mo\u0301sesi. Fra\u0301 oy\u00f0im\u00f8rkini og Libanon har nor\u00f0uri li\u0301ka at Sto\u0301ra\u0301 \u2013 a\u0301nni Frat \u2013 um alt land Hetita og li\u0301ka at Sto\u0301rahavi i\u0301 vestri skal land tykkara na\u0301a. Eingin skal kunna standa seg mo\u0301ti t\u00e6r, so leingi sum tu\u0301 livir; sum Eg var vi\u00f0 Mo\u0301sesi, so skal Eg vera vi\u00f0 t\u00e6r; Eg skal ikki sleppa t\u00e6r og ikki fara fra\u0301 t\u00e6r. Ver hugreystur og sterkur! Ti\u0301 tu\u0301 skalt skifta i\u0301 arv millum hetta fo\u0301lk landi\u00f0, i\u00f0 Eg vi\u00f0 ei\u00f0i havi lova\u00f0 fedrum teirra at geva teimum. Ver tu\u0301 bert heilt hugreystur og sterkur, so tu\u0301 leggur t\u00e6r eina vi\u00f0 at gera eftir allari lo\u0301gini, i\u00f0 Mo\u0301ses, t\u00e6nari Mi\u0301n, l\u00e6rdi teg! Vi\u0301k ikki fra\u0301 henni, hv\u00f8rki til h\u00f8gru ella til vinstru, so tu\u0301 kanst hava eydnuna vi\u00f0 t\u00e6r i\u0301 \u00f8llum, sum tu\u0301 fert undir at gera! Henda lo\u0301gbo\u0301k ma\u0301 ikki vi\u0301kja u\u0301r munni ti\u0301num, nei, tu\u0301 skalt grunda a\u0301 hana dag og na\u0301tt, so tu\u0301 aktar v\u00e6l eftir at gera eftir \u00f8llum ti\u0301, sum i\u0301 henni stendur skriva\u00f0; ta\u0301 skal gangast t\u00e6r v\u00e6l a\u0301 \u00f8llum lei\u00f0um ti\u0301num, og ta\u0301 skalt tu\u0301 hava framgongd. Havi Eg ikki sagt vi\u00f0 teg, at tu\u0301 skalt vera hugreystur og sterkur, ikki missa mo\u0301ti\u00f0 og ikki r\u00e6\u00f0ast! Ti\u0301 HARRIN Gud ti\u0301n er vi\u00f0 t\u00e6r i\u0301 \u00f8llum, sum tu\u0301 fert undir at gera.\u201d Josva gav nu\u0301 umsjo\u0301narmonnum fo\u0301lksins hetta bo\u00f0: \u201cGangi\u00f0 um alt tilhaldi\u00f0 og sigi\u00f0 vi\u00f0 fo\u0301lki\u00f0: \u201cGeri\u00f0 tykkum fer\u00f0akost til! Ti\u0301 um tri\u0301ggjar dagar skulu tit fara um Jordan her, so tit kunnu koma inn og taka landi\u00f0, i\u00f0 HARRIN Gud tykkara gevur tykkum at eiga.\u201d\u201d Vi\u00f0 Rubenitar, Gaditar og ha\u0301lva \u00e6tt Manasse seg\u00f0i Josva: \u201cMinnist bo\u00f0i\u00f0, i\u00f0 Mo\u0301ses, t\u00e6nari HARRANS, gav tykkum, ta\u0301i\u00f0 hann seg\u00f0i: \u201cHARRIN Gud tykkara letur tykkum nu\u0301 koma til hvi\u0301lu og gevur tykkum hetta land.\u201d \u2013 Konur tykkara, b\u00f8rn tykkara og f\u00e6 tykkara skulu ver\u00f0a verandi i\u0301 landinum, sum Mo\u0301ses hevur givi\u00f0 tykkum eystan fyri Jordan; men sja\u0301lvir skulu tit, allir, sum va\u0301pnaf\u00f8rir eru, fara va\u0301pna\u00f0ir yvirum a\u0301 odda hja\u0301 br\u00f8\u00f0rum tykkara og hja\u0301lpa teimum, inntil HARRIN letur br\u00f8\u00f0ur tykkara koma til hvi\u0301lu eins og tykkum, og eisini teir hava tiki\u00f0 landi\u00f0 i\u0301 ogn, sum HARRIN Gud tykkara gevur teimum; ta\u0301 kunnu tit fara aftur til tykkara egna land og bu\u0301setast har \u2013 i\u0301 landinum, sum Mo\u0301ses, t\u00e6nari HARRANS, gav tykkum hinumegin Jordan, eystan fyri.\u201d Ta\u0301 svara\u00f0u teir Josva og s\u00f8gdu: \u201cAlt ta\u00f0, i\u00f0 tu\u0301 hevur a\u0301lagt okkum, skulu vit gera, og hagar i\u00f0 tu\u0301 sendir okkum, skulu vit fara. Sum vit i\u0301 \u00f8llum hava akta\u00f0 Mo\u0301ses, so skulu vit akta teg \u2013 bert HARRIN Gud ti\u0301n ver\u00f0ur vi\u00f0 t\u00e6r, sum Hann var vi\u00f0 Mo\u0301sesi! Hv\u00f8r tann, i\u00f0 setur seg upp i\u0301mo\u0301ti bo\u00f0um ti\u0301num og aktar ikki or\u00f0 ti\u0301ni i\u0301 \u00f8llum, sum tu\u0301 a\u0301leggur honum, skal lata li\u0301v \u2013 ver bert hugreystur og sterkur!\u201d Minnist til at bi\u00f0ja fyri hv\u00f8rjum \u00f8\u00f0rum!"}]